

კლუბის სახელწოდება \_ **Alphabet Magic Club**

**კლუბის ხელმძღვანელი და მისი საკონტაქტო ინფორმაცია (ტელეფონი, მეილი):**

***ხელმძღვანელი*** \_ მერი კილასონია

***ტელეფონი*** \_ 551-97-87-84

***მეილი*** \_ meri.kilasonia@cea.ge

**კლუბის გაკვეთილების რაოდენობა:** კვირაში 2 გაკვეთილი;

**თითოეული გაკვეთილის ხანგრძლივობა:** 45 წთ;

**კლუბში გაწევრიანების წინაპირობა:** მოსწავლეთა მოტივაცია და ინტერესი; კლუბში გაწევრიანება შეუძლიათ I და II კლასის მოსწავლეებს;

**მოსწავლეთა მინიმალური და მაქსიმალური რაოდენობა:** მინიმალური - 5 მოსწავლე; მაქსიმალური - 10 მოსწავლე;

**კლუბის მიზანი:** კლუბი მიზნად ისახავს ბავშვებში ენისადმი სიყვარულის გაღვივებას, რათა მათ წერა-კითხვა აღიქვან როგორც საოცარი აღმოჩენებით სავსე მოგზაურობა. კლუბის ფარგლებში განხორციელებული აქტივობები ხელს შეუწყობს მოსწავლეების წარმოსახვის უნარის, კრეატიულობის და ლოგიკური აზროვნების განვითარებას.

**ძირითადი მიდგომები, მეთოდები, აქტივობები:** სწავლების პროცესი წარიმართება თამაშებისა და შემოქმედებითი აქტივობების საშუალებით, რაც აღქმულ იქნება როგორც ჯადოსნური გამოცდილება. თითოეული შეხვედრა აგებულია ერთი ასოს გარშემო, რომელსაც გააჩნია საკუთარი წარმოსახვითი ისტორია და სპეციფიური მახასიათებლები. მოსწავლეები იქნებიან "ასოთა დეტექტივები", რომლებიც იკვლევენ ასოების ბუნებას, მათ ფორმას, ბგერებსა და გამოყენებას.

**ძირითადი რესურსები:** სათამაშო ბარათები, მაგნიტური ასოები, შემოქმედებითი და განმავითარებელი მასალები, რაც ხელს უწყობს მოსწავლეთა სხვადასხვა სახის აღქმისა და სწავლის სტილის გათვალისწინებას.

**კლუბის მუშაობის შუალედური და საბოლოო შედეგები (მუშაობის პროდუქტის წარმოდგენის პერიოდი, ფორმა):** მოსწავლეები შექმნიან ორიგინალურ "ჯადოსნურ ანბანის წიგნს", სადაც თითოეულ ასოს ექნება საკუთარი ისტორია, შესაბამისი ნახატები და მასთან დაკავშირებული სიტყვები და ობიექტები.

**კლუბის ხელმძღვანელის მოკლე რეზიუმე (დანართი):**

მე ვარ მერი კილასონია, ინგლისური ენის მასწავლებელი თანამედროვე განათლების აკადემიაში. დავასრულე ილიას სახელმწიფო უნივერსიტეტი, ძირითადი პროფესია \_ ინგლისური ფილოლოგია, დამატებითი პროფესია - ფსიქოლოგია.

მაქვს ბავშვებთან მუშაობის დიდხნიანი გამოცდილება, როგორც ჯგუფურად, ასევე ინდივიდუალურად. მაქვს მოსწავლეთა ინგლისურნოვანი კლუბის წარმართვის გამოცდილებაც. ჩემთვის პრიორიტეტულია პოზიტიური სასწავლო პროცესის შექმნა, სადაც თითოეული მოსწავლე არის ბედნიერი, თავს გრძნობს ღირებულად და შეუძლია საკუთარი აზრის და შეხედულებების თავისუფლად დაფიქსირება. სასწავლო პროცესში ჩემ მიერ გამოყენებული მასალები, მორგებულია მოსწავლეების ასაკსა და ინტერესებს.